Uchaguzi wa Kenya: Maswali muhimu na majibu\nMpiga kura nchini Kenya

Tutakuwa tukiongezea maswali mapya katika ukurasa huu, kadiri siku zinavyosonga.

Je kabila la mtu lina umuhimu katika uchaguzi?

Viongozi wa kisiasa nchini Kenya wamekuwa wakitegemea sana kuungwa mkono na watu wa kabila lao na hakutakuwa na  tofauti wakati huu.

Kwa hivyo si ajabu kwamba baadhi ya wachambuzi wa kisiasa wamekuwa wakichambua sajili za wapiga kura katika ngome za wagombea na kuitumia kama kiashiria cha wale ambao wana nafasi nzuri ya ushindi.

Asilimia 70 ya watu nchini Kenya wanatoka katika kabila tano kubwa. Ili kunyakua kiti cha urais, mgombeaji anahitaji kuwa na ushirikiano wa kikabila ili kupata idadi kubwa ya kura hiyo.

Ukabila pia una nafasi kubwa katika uchaguzi wa wabunge, maseneta, magavana na kadhalika.

Hata hivyo Rais Uhuru kenyatta aliiambia Financial Times kuwa anatarajia uchaguzi huu kufanyika kwa misingi ya  kiuchumi, hasa kuongezeka kwa gharama ya chakula.

Upinzani umeishutumu serikali kwa kushindwa kutatarajia uhaba wa chakula kutokana na ukame unaoendelea.

Vilevile, imeishutumu serikali kwa  kusababisha uhaba bandia wa chakula ili kuruhusu wafanyabiashara walio na ushirika na serikali, kutumia kipindi cha dharura kuagiza mahindi, ambacho ni chakula kikuu, bila kulipa ushuru.

Serikali imekanusha madai haya na sasa imetoa ruzuku kwa unga wa mahindi.

Inaweza kuwa ni kweli wapiga kura watashawishiwa na masuala mengine mbali na ukabila.

Utafiti mmoja wa  mwezi Aprili ulionyesha kuwa asilimia 28 ya wapiga kura walikuwa hawajaamua ni nani watampigia kura.

Ni mgombea yupi atawaondoa wanajeshi wa Kenya nchini Somalia?

Rais Kenyatta amesema kuwa wanajeshi wa Kenya watabaki Somalia hadi pale amani na utulivu utarejea nchini humo tena.

Kenya ina wanajeshi 3,600 wanaohudumu chini ya Amisom nchini Somalia. Walienda huko mwaka wa 2011 baada ya shambulizi kadhaa za al-Shabab.

Wanajeshi wa Kenya wako Somalia chini ya Amisom

Lakini muungano wa upinzani, Nasa, umesema utawaondoa askari wa Kenya nchini Somalia, na kusema kwamba wanahitajika zaidi,...\n\ntl;dr:
Kabla ya uchaguzi utakaofanyika nchini kenya mwezi Agosti, kuna baadhi ya maswali ambayo wengi wa wasomaji wamekuwa wakiuliza.